তিনি ১৯৩২ থেকে ১৯৩৪ সময়কালের মধ্যে [[ইংল্যান্ড ক্রিকেট দল|ইংল্যান্ড ক্রিকেট দলে]] খেলেছেন। এরফলে তিনি স্বল্পসংখ্যক ক্রিকেটারদের অন্যতম হিসেবে দুই দেশের পক্ষেই [[টেস্ট ক্রিকেট]] খেলেছেন। ভারত ও ইংল্যান্ড - উভয় দলের একমাত্র টেস্ট ক্রিকেটার তিনি। সমগ্র খেলোয়াড়ী জীবনে ভারতের পক্ষে তিন টেস্টে [[অধিনায়ক (ক্রিকেট)|অধিনায়কত্বসহ]] ইংল্যান্ডের পক্ষে তিন টেস্ট খেলেছেন।

[[টিচ ফ্রিম্যান|টিচ ফ্রিম্যানের]] সাথে লর্ডসে [[জেন্টলম্যান বনাম প্লেয়ার্স|জেন্টলম্যানের]] পক্ষে ১৬৫ রানের জুটি গড়েন ও শীতকালে [[দি অ্যাশেজ|অ্যাশেজ]] সফরের জন্য মনোনীত হন। ১৯৩২-৩৩ মৌসুমে [[অ্যাশেজ সিরিজের তালিকা|অ্যাশেজ সিরিজের]] প্রথম টেস্টে [[রণজিত সিংহ|রঞ্জিতসিংজি’র]] পথ ধরে তিনিও [[শতক (ক্রিকেট)|সেঞ্চুরি]] করেন। সিডনিতে অনুষ্ঠিত তার অভিষেক টেস্টে ইংল্যান্ড ১০ উইকেটে জয় পায়। দলনায়ক [[ডগলাস জারদিন|ডগলাস জারদিনের]] [[বডিলাইন]] কৌশলের সাথে একাত্মতা পোষণ করেননি তিনি। মেলবোর্নের দ্বিতীয় টেস্টে ১৫ ও ৫ রান করেন। এরপর সিরিজের আর কোন টেস্টে তার ঠাঁই হয়নি।

জুন, ১৯৩৪ সালে ইংল্যান্ডের পক্ষে তিনি তার তৃতীয় ও শেষ টেস্টে অংশ নেন। ট্রেন্ট ব্রিজে অনুষ্ঠিত খেলায় [[অস্ট্রেলিয়া জাতীয় ক্রিকেট দল|অস্ট্রেলিয়ার]] বিপক্ষে ১২ ও ১০ রান সংগ্রহ করেন।

খেলোয়াড়ী জীবন
ব্যক্তিগত জীবন
প্রারম্ভিক জীবন
আন্তর্জাতিক ক্রিকেট